section_heading: Povijest društva
paragraph_text: Godine 1951. na korištenje planinarima dana je kuća sa zemljištem i hrastovom šumicom u Brodskom Vinogorju, na 169 metara nadmorske visine, koja je postala planinarski dom nazvan po jednom od osnivača planinarstva u Hrvatskoj, Brođaninu Đuri Pilaru. Danas je u vlasništvu grada Slavonskog Broda, a njime upravljaju planinari iz Planinarskog društva "Dilj gora", koji ga održavaju uz pomoć sponzora i donacija samih članova.